ด้วยความอยากเนื้อย่างแบบไทยๆ เลยค้นหาร้านใกล้บ้าน มาเจอร้านนี้เข้า ก็เลยลองมา เดินมาที่วินมอไซค์ตรงข้างโลตัสอ่อนนุช จ่าย 10 บาท บอกเค้าร้านอาหารอิสานในซอยนี้ (ร้านติด 7-11 เลย) ก็ดีที่่นั่งมอไซค์ หิวๆ เดินมาคงหมดแรง

วันนี้มาคนเดียวเลยสั่งได้ไม่มาก บรรยากาศร้านก็เป็นเต้นท์ เก้าอี้พลาสติก มาตอนห้าโมงเย็นวันศุกร์ยังไม่ค่อยมีคน ในเมนูอาหารค่อนข้างหลากหลาย น่าสนใจหลายอัน รออาหารนานนิดนึงทั้งๆ ที่มีอยู่สองโต๊ะเอง แต่พอได้เสือร้องไห้ไปก็ให้อภัย ส้มตำที่นี่ใส่มะขามเปียกด้วยแปลกดี ที่ไม่ชอบเลยคือกินไปมีแมลงวันกวนตลอด ไม่รู้มาจากไหน แต่น่ารำคาญมากๆ ขากลับหาวินกลับไม่ได้ ก็พอเดินไปปากซอยได้อยู่ ...เดี๋ยววันหลังมาซ้ำเมนูอื่นๆ บ้างแต่คงไม่พลาดเสือร้องไห้อีกแน่นอน !!
